
A TV3-117 hajtómű szerkezetének és olajrendszerének multimédiás bemutatása.

Dolgozatom és az általam készített multimédiás tansegédlet célja a TV3-117 típusú helikopter hajtómű szerkezetének és olajrendszerének bemutatása. Ez a hajtómű a Magyar Honvédségben jelenleg is rendszerben lévő Mi-8, Mi-17 és Mi-24 helikopterekbe került beszerelésre. Ezek a típusok várhatóan még több évig rendszerben lesznek.
Korábban ehhez a hajtóműhöz már készült multimédiás program, amely a tüzelőanyag rendszert dolgozta fel, így időszerűvé vált egy a hajtómű szerkezetét illetve olajrendszerét bemutató program.
A multimédiás tansegédlet egy Power Point-tal készített bemutató. Ennek összeállításakor törekedtem az átláthatóságra, érthetőségre és az egyszerű kezelhetőségre. fontos volt számomra, hogy a hajtóművet komplex módon mutassam be. Elsőként bemutatásra kerül maga hajtómű és annak műszaki adatai, ezt követei a működés, majd a szerkezet és olajrendszer ismertetése. Végül néhány dián keresztül bemutatom a hajtómű egyes gépegységeiben lejátszódó áramlástani jelenségeket.
Legfontosabb célom, hogy TV3-117 hajtómű szerkezetét és olajrendszerét feldolgozó multimédiás tansegédletet fel tudják használni a jelen és a jövő repülőműszaki állományának képzésében. 



